CELEX: 62013CN0616
Language: hr
Date: 2013-11-27 00:00:00
Title: Predmet C-616/13 P: Žalba koju je 27. studenog 2013. podnio Productos Asfálticos (PROAS), S.A. protiv presude Općeg suda (osmo vijeće) donesene 16. rujna 2013. u predmetu T-495/07, PROAS protiv Komisije

25.1.2014   
            
            
               HR
            
            
               Službeni list Europske unije
            
            
               C 24/15
            
         Žalba koju je 27. studenog 2013. podnio Productos Asfálticos (PROAS), S.A. protiv presude Općeg suda (osmo vijeće) donesene 16. rujna 2013. u predmetu T-495/07, PROAS protiv Komisije
   (Predmet C-616/13 P)
   2014/C 24/27
   Jezik postupka: španjolski
   
      Stranke
   
   
      Žalitelj: Productos Asfálticos (PROAS), S.A. (zastupnica: C. Fernández Vicién, odvjetnica)
   
      Druga stranka u postupku: Europska komisija
   
      Žalbeni zahtjevi
   
   
               —
            
            
               Proglasiti žalbu dopuštenom i utemeljenom.
            
         
               —
            
            
               Ukinuti presudu Općeg suda od 16. rujna 2013.
            
         
               —
            
            
               Razmotriti tužbeni zahtjev podnesen u prvom stupnju i poništiti Odluku Komisije od 3. listopada 2007. u predmetu COMP/38.710 — Betún España ili, podredno, smanjiti iznos novčane kazne izrečen podnositelju zahtjeva.
            
         
               —
            
            
               Podredno, vratiti predmet Općem sudu na ponovno odlučivanje.
            
         
               —
            
            
               U svakom slučaju naložiti Komisiji snošenje svih troškova ovog postupka kao i postupka pred Općim sudom.
            
         
      Žalbeni razlozi i glavni argumenti
   
   
               1.
            
            
               Opći sud je povrijedio načelo učinkovite sudske zaštite propustivši, prilikom obavljanja nadzora neograničene nadležnosti, razmotriti navode Productos Asfálticos, S.A. u vezi s utvrđenjem iznosa novčane kazne. Ta se povreda očituje u tome što je:
               
                           —
                        
                        
                           Opći sud pogrešno ocijenio navode koje je Proas iznio u tužbi za poništenje pred Općim sudom.
                        
                     
                           —
                        
                        
                           Opći sud propustio samostalno analizirati proporcionalnost i obrazloženje izrečene novčane kazne s obzirom na posljedice povrede.
                        
                     
                           —
                        
                        
                           Opći sud pogrešno analizirao poštivanje načela ravnopravnosti tretmana i pravne sigurnosti od strane Komisije s obzirom na njene prethodne odluke.
                        
                     
                           —
                        
                        
                           Pogrešno stvarno analizirao specifičan doprinos Proas-a povredi i pogrešno procijenio mjere tražene u postupku.
                        
                     
         
               2.
            
            
               
                  
                     Opći sud je povrijedio načela pravne sigurnosti i ravnopravnosti tretmana, kao i pravâ na obranu PROAS-a
                  , pogrešno tumačeći Smjernice o metodi za utvrđivanje kazni koje se propisuju u skladu s člankom 15. stavkom 2. Uredbe br. 17 (1)
               
               
                           —
                        
                        
                           Opći sud je dopustio Komisiji kršenje vlastitih Smjernica dopustivši joj da prilikom utvrđivanja novčane kazne ne uzme u obzir ograničen učinak povrede.
                        
                     
                           —
                        
                        
                           Opći sud je prekršio prava na obranu PROAS-a ne dopuštajući mu osporiti presumpciju iuris tantum prema kojoj karteli uvijek proizvode učinke.
                        
                     
         
               3.
            
            
               
                  
                     Opći sud je povrijedio načelo dobre uprave i poštivanja suđenja u razumnom roku.
                  
               
            
         
               4.
            
            
               
                  
                     Opći sud je povrijedio načela primjenjiva na troškove.
                  
               
            
         
      (1)  Uredba Vijeća (EEZ) br. 17.: Prva uredba o primjeni članaka 85. i 86. Ugovora (SL br. 13., 21.2.1962, str. 204.)